Document ID: 31997D0334

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαΐου 1997 για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Ινδίας (Κείμενο που παρουσιάζει ενδιαφέρον για τον ΕΟΧ) (97/334/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα από τρίτες χώρες (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19 παράγραφος 7,
Εκτιμώντας:
ότι, κατά την εισαγωγή αποκελυφωμένων μαγειρευμένων γαρίδων που προέρχονται από εγκατάσταση μεταποίησης στην Ινδία, διαπιστώθηκε η παρουσία δονακίου χολέρας 7
ότι η παρουσία δονακίων χολέρας στα τρόφιμα είναι αποτέλεσμα κακών πρακτικών υγιεινής πριν ή/και μετά τη μεταποίηση των τροφίμων 7
ότι η παρουσία δονακίων χολέρας στα τρόφιμα παρουσιάζει εν δυνάμει κίνδυνο για την ανθρώπινη υγεία 7
ότι οι εισαγωγές προϊόντων από τη σχετική εγκατάσταση στην Ινδία δεν πρέπει ως εκ τούτου πλέον να επιτρέπονται 7
ότι οι κοινοτικές επιθεωρήσεις στην Ινδία και τα αποτελέσματα των ελέγχων στους κοινοτικούς μεθοριακούς σταθμούς επιθεώρησης έδειξαν ότι υφίστανται εν δυνάμει κίνδυνοι υγείας σχετικά με την παραγωγή και μεταποίηση οστρακοδερμάτων και κεφαλόποδων 7
ότι όλα τα νωπά οστρακόδερμα και κεφαλόποδα σε νωπή κατάσταση δεν πρέπει να επιτρέπονται μέχρις ότου ελεγχθεί η κατάσταση με κοινοτική επιτόπια επιθεώρηση 7
ότι τα αλιευτικά μεταποιημένα και κατεψυγμένα προϊόντα οστρακοδέρμων και κεφαλοπόδων από την Ινδία θα πρέπει, ως εκ τούτου, κατά την παρουσίασή τους για εισαγωγή στους κοινοτικούς μεθοριακούς σταθμούς επιθεώρησης, να υφίστανται δειγματοληψία προκειμένου να αποδειχθεί η καταλληλότητά τους από απόψεως υγιεινής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα νωπά, κατεψυγμένα ή μεταποιημένα οστρακόδερμα και κεφαλόποδα καταγωγής Ινδίας.
Άρθρο 2
1. Τα κράτη μέλη απαγορεύουν τις εισαγωγές νωπών οστρακόδερμων και κεφαλόποδων καταγωγής Ινδίας.
2. Τα κράτη μέλη, εκτός από τα προϊόντα του σημείου 1 ανωτέρω, απαγορεύουν τις εισαγωγές νωπών οστρακοδέρμων και κεφαλόποδων υπό οιαδήποτε μορφή που προέρχονται από την ακόλουθη εγκατάσταση της Ινδίας: Ocean Baunty Ltd. (κωδικός επιχειρήσεως αριθ. 674).
Άρθρο 3
Τα κράτη μέλη υποβάλλουν, με τη χρήση κατάλληλων κατεψυγμένων ή μεταποιημένων προγραμμάτων δειγματοληψίας και μεθόδων ανίχνευσης, κάθε αποστολή οστρακοδέρμων και κεφαλοπόδων καταγωγής Ινδίας σε μικροβιολογική δοκιμασία προκειμένου να διαπιστωθεί ότι τα σχετικά προϊόντα δεν παρουσιάζουν κίνδυνο για την ανθρώπινη υγεία. Η δοκιμασία αυτή πρέπει να διενεργείται με σκοπό την ανίχνευση της παρουσίας σαλμονέλας και Vibrio spp.
Άρθρο 4
Τα κράτη μέλη δεν επιτρέπουν την εισαγωγή στο έδαφός τους ή την αποστολή σε άλλο κράτος μέλος των προϊόντων που αναφέρονται στο άρθρο 1, εκτός εάν τα αποτελέσματα των ελέγχων που αναφέρονται στο άρθρο 3 επιβεβαιώνουν την απουσία σαλμονέλας και Vibrio spp.
Άρθρο 5
Όλες οι δαπάνες που προκαλούνται από την εφαρμογή της παρούσας απόφασης βαρύνουν τον αποστολέα, τον παραλήπτη ή τον πράκτορά τους.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 28 Μαΐου 1997.

Labels: 3
0
18
6